পলাশী মনুমেন্ট
পলাশী মনুমেন্ট বা পলাশী স্মৃতিস্তম্ভ হল ঐতিহাসিক পলাশীর যুদ্ধর স্মৃতিতে প্রোথিত একটি স্মারকস্তম্ভ যা পশ্চিমবঙ্গ রাজ্যের নদীয়া জেলায় পলাশীতে অবস্থিত। বর্তমানে এই স্মারকটি ভারতীয় পুরাতত্ব সর্বেক্ষণের অধীন। ২০০৭ সালে যুদ্ধের ২৫০ বছর পূর্তি উপলক্ষ্যে ভারত-বাংলাদেশ-পাকিস্তান পিপলস ফোরাম কতৃক এই মনুমেন্টের পাশে নবাব সিরাজউদ্দৌলার মূর্তি স্থাপিত হয়েছে। ১৭৫৭ সালের ২৩ জুন পলাশীর প্রান্তরে ইংরেজদের সাথে নবাব সিরাজউদ্দৌলার যুদ্ধে বিশ্বাসঘাতকতার ফলে নবাববাহিনীর সর্বাত্মক পরাজয় ঘটে এই স্থান ১৮৮৩ সালে ব্রিটিশ সরকার প্রথম একটি মনুমেন্ট তৈরি করেন। লর্ড কার্জনের আদেশে ১৯০৯ সালে আরেকটি স্মৃতিস্তম্ভ তৈরি হয়েছিল ইংরেজদের বিজয় স্মারক হিসেবে যা বর্তমানে নদীগর্ভে তলিয়ে গেছে।
বাংলাদেশকে কেন্দ্র করে সংঘটিত যুদ্ধের তালিকা
১৭১৭ সালে মুঘল সাম্রাজ্যের অন্তর্ভুক্ত বাংলার প্রাদেশিক গভর্নর মুর্শিদকুলি খাঁ মুঘল সাম্রাজ্যের দুর্বলতার সুযোগ নিয়ে বাংলার স্বাধীনতা ঘোষণা করেন এবং নিজেকে বাংলার নবাব হিসেবে প্রতিষ্ঠিত করেন। ১৭৬৪ সালে ব্রিটিশরা অধিকার করার পূর্ব পর্যন্ত বাংলা স্বাধীন ছিল। এসময় বাঙালিদের দ্বারা গঠিত বাংলার নিজস্ব সামরিক বাহিনী ছিল।